गुवाहाटी जौसिन बिजिरसालिया फैगौ 26 डिसेम्बरनि आवगाय बिटिसि बिसायख’थियाव देरहा बोनाय एमसिएलएफोरा सोरखौ बिटिसिनि गाहाइ मावफुंगिरि सोद्रोमानि बिबाननाव थाजानो लुबैयो बिनि अनजिमा दिन्थिनानै फोरमान होनो खावलायदों। बेयाव इउपिपिएल दोलोनि आफादगिरि थामहिनबा 15 डिसेम्बराव गोदानै बिटिसिनि गाहाइ मावफुंगिरि सोद्रोमा महरै बिबान आजावनाय प्रमद बर’आनो बिटिसिनि गाहाइ मावफुंगिरि सोद्रोमा जाफिनगोनना ना बिपिएफ दोलोनि आफादगिरि थामहिनबा बिटिसिनि बारग’ गाहाइ मावफुंगिरि सोद्रोमा हाग्रामा महिलारीया जागोन ? गुवाहाटी जौसिन बिजिरसालिनि दरखं मोखाङाव बेखौ लानानै बिटिसि बिसायख’थियाव बांसिन मासि मोननाय बिपिएफ दोलोआ आरजलाइ होनानै सोंदों। बे सोंनायनि थाखायनो बिटिसियाव फैगोन सोरखार दानायनि आयदानि सायाव गुवाहाटी जौसिन बिजिरसालिया लादों ।